O Žalmos 114
1 Sar o Izrael avelas avri andral o Egipt,
o kher le Jakoboskro le cudze narodendar,
2 o Juda ačhiľa le Devleskro sveto than,
o Izrael leskro kraľišagos.
3 O moros oda dikhľa a denašľa,
o paňi Jordan chudňa te džal palal,
4 o verchi chučkerenas sar bakre
a o brehi sar cikne bakrore.
5 So tute, morona, hoj denašľal?
So tute, Jordanona, hoj visaľiľal palal?
6 Verchale, soske chučkeren sar bakre?
Brehale, soske chučkeren sar cikne bakrore?
7 Izdra, phuvije, anglo Raj,
anglo Del le Jakoboskro,
8 savo čerinel e skala pro jazeros
a o kremeňis pro prameňa le paňengre.