O Žalmos 100
1 O paľikeribnaskro žalmos.
Giľaven radišagoha le RAJESKE, caľi phuv!
2 Služinen le RAJESKE radišagoha!
Aven anglal leste le radišagoskre giľenca!
3 Achaľon, hoj o RAJ hino Del!
Ov amen stvorinďa, leskre sam;
amen sam leskre manuša,
o bakrore pre leskri maľa.
4 Aven andre leskre brani le paľikeribnaha,
andre leskre dvori la chvalaha!
Paľikeren leske a lašaren leskro nav!
5 Bo o RAJ hino lačho;
leskro verno kamiben ľikerel pro furt
a leskri vernosť predžal pal jekh pokoleňje pre aver.